text: Борисов се похвали, че България реагира адекватно на мигрантската криза (снимки) | Политика | Новини от България и Света | OFFNews.bg
  Борисов се похвали, че България реагира адекватно на мигрантската криза (снимки)
  OFFNews Последна промяна на 30 май 2016 в 19:11 2746 2
  Всички видяха колко бързо и адекватно реагира България на мигрантската криза, включително Европейската комисия (ЕК).
  Това каза пред журналисти премиерът Бойко Борисов в Люксембург, където участва на Юбилейния конгрес на Европейската народна партия (ЕНП).
  Той подчерта, че добрите реакции на страната ни са "през годините", а не само по отношение на заловените мигранти, които влязоха на наша територия от Гърция.
  "Все повече хора от много континенти искат да дойдат в Европа. Най-уредената и най-богатата част на света става притегателен център", каза още премиерът по повод бежанската криза.
  На въпрос дали ще иска още помощ от ЕС за справяне с мигрантския поток, Борисов отговори: "Те помагат с каквото могат".
  В Люксембург премиерът разговаря с председателя на Европейската комисия Жан-Клод Юнкер. Борисов информира Юнкер за мерките, които българското правителство и държава предприемат за защита на границата във връзка с бежанския поток.
  Двамата обсъдиха ситуацията в региона, като премиерът Борисов го запозна и с етапа на изграждане на преградното съоръжение. Борисов се похвалил с добрата организация на работа между българската армия и полиция във връзка със задържаната група мигранти, върнати в Гърция. Юнкер пък поздравил премиера за навременната реакция и за извършването на една от най-бързите реадмисии в Европа.
  Борисов се срещна и с канцлера на Германия Ангела Меркел. Двамата обсъдиха ролята на обединена Европа за запазване на мира и стабилността в света.
  "ЕС гарантира мир и хуманност във времена на кризи. Съюзът показва как се пазят човешките права и се защитават основни ценности", каза той.
  По думите на Борисов понякога решенията за проява на солидарност с хората, търсещи убежище, не са най-лесни за вземане, но са правилните, щом са съобразени със защитата на човешки живот. Той каза още, че в настоящата мигрантска криза е необходимо европейските държави да проявяват солидарност с най-засегнатите страни, така както са го правили през цялото съществуване на Общността.
  Ангела Меркел бежанска вълна Бойко Борисов Люксембург мигрантска криза премиер
  31.05 2016 в 09:19
  Ето още едно доказателство,че гербарите са шайка престъпници начело с техният незаменим "ШЕФ"!Това,че ошашавеният електорат у нас им прощава всичките престъпления е трагично,но още по-трагично е ,че и европейските политици го приемат и се целуват с него както на времето живков и брежнев!